***P r a v i l n i k***

***o izmjeni***

***Pravilnika o unutrašnjoj organizaciji i sistematizaciji***

***Sekretarijata za kulturu i sport***

***Podgorica, april 2021. godine***

Na osnovu člana 82 Zakona o lokalnoj samoupravi (“Službeni list CG”, br. 2/18, 34/19 i 38/20) i člana 123 stav 4 Statuta Glavnog grada (,,Službeni list CG – Opštinski propisi”, broj 8/19), po pribavljenom mišljenju glavnog administratora broj 03-019/21-190 od 22. aprila 2021. godine, sekretarka Sekretarijata za kulturu i sport, donosi

**P R A V I L N I K**

**o izmjeni**

**Pravilnika o unutrašnjoj organizaciji i sistematizaciji**

**Sekretarijata za kulturu i sport**

**Član 1**

U Pravilniku o unutrašnjoj organizaciji i sistematizaciji Sekretarijata za kulturu i sport broj 09-D-019/20-532 od 28. maja 2020. godine i broj 09-D-019/20-1486 od 23.10. 2020. godine, u članu 7 tačka 18. mijenja se i glasi:

„**18.** **Viši/a savjetnik/ca III - za sport – 1 izvršilac**

**-VII1 nivo kvalifikacije obrazovanja**

**-Fakultet iz oblasti društveno-humanističkih nauka**

**-najmanje 1 godina radnog iskustva**

**-položen stručni ispit za rad u državnim organima**

Priprema predloge programa finansiranja sportskih takmičenja gdje je pokrovitelj, organizator ili suorganizator Glavni grad i stara se o njihovoj realizaciji; predlaže marketinški program realizacije sportskih manifestacija radi promocije sporta; ostvaruje saradnju sa sponzorima i stara se obezbeđivanju dopunskih sredstava za održavanje sportskih manifestacija u dijelu obaveze prema sponzorima koji su uzeli učešća u finansiranju sportskih manifestacija; prati realizaciju sportskih manifestacija i priprema izvještaj o utrošku finansijskih sredstava; daje procjenu o opravdanosti uloženih sredstava za manifestacije čiji je pokrovitelj, organizator ili suorganizator Glavni grad. Vrši poslove koji se odnose na upravni nadzor nad radom javnih službi u oblasti sporta; pripremu mišljenja i informativnih i stručnih materijala; pripremu, realizaciju i kontrolu namjenskog korišćenja sredstava za programe koji se finansiraju odnosno sufinansiraju iz oblasti sporta;postupanje po zahtjevima sportskih subjekata; učestvovanje u izradi izvještaja i programa rada Sekretarijata u oblasti sporta i drugih materijala predviđenih programom; pripremu dokumentacije za slobodan pristup informacijama; vrši i druge poslove po nalogu koordinatora Odjeljenja, pomoćnika sekretara i sekretara Sekretarijata.“

**Član 2**

Ovaj pravilnik stupa na snagu nakon davanja saglasnosti od strane gradonačelnika Glavnog grada i proteka roka od osam dana od dana objavljivanja na oglasnoj tabli Sekretarijata.

Broj:09-D-019/21-622

Podgorica, 23. april. 2021.godine

**SEKRETARKA**

**Ana Medigović**

Gradonačelnik Glavnog grada dao je saglasnost na ovaj pravilnik

Rješenjem broj 01-018/21-3229/1 od 29. aprila 2021. godine

**O b r a z l o ž e n j e**

***Pravni osnov za donošenje Pravilnika***

Pravni osnov za donošenje Pravilnika sadržan je u članu 82 Zakona o lokalnoj samoupravi ("Službeni list Crne Gore", broj 2/18, 34/19 i 38/20) i članu 123 stav 4 Statuta Glavnog grada (,,Sl. list CG – opštinski propisi”, broj 08/19), kojima je propisano da akt o unutrašnjoj organizaciji i sistematizaciji organa i službi Glavnog grada donosi starješina organa, uz saglasnost Gradonačelnika, po prethodno pribavljenom mišljenju Glavnog administratora.

***Razlozi za za donošenje Pravilnika***

Donošenje Pravilnika uslovljeno je zbog ekonomičnosti poslova, pa se ovim pravilnikom sistematizuje radno mjesto Viši/a savjetnik/ca III za sportumjesto dosadašnjeg radnog mjesta Samostalni/a savjetnik/ca I za sport, koje je ostalo upražnjeno raspoređivanjem službenika na radno mjesto koordinator odjeljenja za sport, te ne postoji više potreba za radnim mjestom sa složenim opisom poslova koje iziskuje i izdvajenje znatno većih budžetskih sredstava za zaradu.

Na osnovu gore navedenog pristupilo se donošenju Pravilnika o izmjeni Pravilnika o unutrašnjoj organizaciji i sistematizaciji Sekretarijata za kulturu i sport.